cyanic-selkie/wikianc huggingface dataset:
Ռիտուքսիմաբ
Պատմություն
Ներկայումս ռիտուքսիմաբը վաճառվում է ԱՄՆ-ում Բիոգենի և Գենենթեքի, Կանադայում և եվրոպայում՝ Հոֆֆման-Լա Ռոշ-ի, Չուգաի կազմակերպության, Ճապոնիայում՝ Զենյակու Կոգյոի և Իրանում՝ ԱրյոԳենի կողմից։
Այն ներառված է ԱՀԿ-ի անփոխարինելի դեղերի ցանկում, ամենակարևոր դեղերի ցանկը, որոնք առողջապահական համակարգի հիմքն են ։
2014թ-ին Գենենթեքը վերադասակարգեց ռիտուքսանը, որպես հատուկ խմբի դեղ, խումբ, որտեղ դեղերը հասանելի են միայն ԱՄՆ-ի հատուկ կազմակերպություններին ։ Այս պարագայում զանգվածային վաճառքի ընկերությունների կողմից զեղչերը և զիջումները այլևս հնարավոր չէին և հիվանդանոցներն ավելի թանկ էին վճարելու ։
Սկզբում այն հասանելի էր միայն ներերակային ներարկման համար (մոտ 2,5 ժամվա ընթացքում), բայց 2016թ-ին եվրոպայում ստեղծեցին հնարավորություն նաև ենթամաշկային ներարկման համար, ՔԼԼ բուժման պարագայում ։
Դեղի արտոնագրերի վերջնաժամկետը Եվրոպայում լրացավ 2013թ-ի փետրվարին, իսկ ԱՄՆ-ում՝ 2016թ-ի սեպտեմբերին ։ 2018թ-ի նոյեմբերին Հնդկաստանում, Եվրոմիությունում, Շվեյցարիայում, Ճապոնիայում և Ավստրալիայում հաստատվեցին դեղի մի քանի կենսանմանակներ ։
Քրոնիկական հոգնածության համախտանիշ
Ռիտուքսիմաբի այս ազդեցությունը հայտնաբերվել է երկու նորվեգացի բժիշկների կողմից, ովքեր ռիտուքսիմաբով բուժում էին քաղցկեղով հիվանդների, ովքեր լրացուցիչ ունեին նաև քրոնիկական հոգնածության համախտանիշ, և արդյունքում այն նույնպես բարելավվեց ։ 2017թ-ին այս ազդեցությունը հայտնաբերվեց նաև որոշ փոքր և մեծ հետազոտություններում․ 2017թ-ի դրությամբ հայտնի չէր, արդյոք այսպիսի բուժումը այնքան օգտակար է, որ հաշվի չառնվեն ռիտուքսիմաբի կողմնակի երևույթները քրոնիկական հոգնածության համախտանիշի բուժման հարցում ։
Ինտրատեկալ
ԿՆՀ-ի հիվանդությունների համար, ռիտուքսիմաբը կարող է կիրառվել ինտրատեկալ (գոտկային պունկցիայի միջոցով դեղի ներարկում ողնուղեղային խողովակ կամ ենթաոստայնենային տարածություն) ներարկման ձևով, և այս մեթոդը հետազոտությունների փուլում է ։
Այլ հակա-CD20 մոնոկլոնալ հակամարմիններ
Ռիտուքսիմաբի կիրառման արդյունավետությունը և անվտանգությունը պատճառ հանդիսացավ այլ, նոր հակա-CD20 հակամարմինների արտադրությանը․
Արտաքին հղումներ
Կատեգորիա:Դեղեր Կատեգորիա:Առողջապահության համաշխարհային կազմակերպության հիմնական դեղեր
Աքքա
Աքքա (עכו, عكا), Աքքո, Սեն-Ժան դ’Ակռ,  հնադարյան քաղաք արևմտյան Գալիլեայում, որն ընկած է Հայֆա քաղաքից 23 կմ հյուսիս՝ Միջերկրական ծովի ափին։ Բնակչությունը՝ ։
Բնակչություն
Ըստ (2010)-ի մարդահամարի՝ քաղաքում բնակվում է 46 300 մարդ՝
Պատմություն
Քաղաքի ըստ հնէաբանների ունի 4000 տարվա պատմություն ։ Աքքան իր երկարամյա պատմության ընթացքում շատ անգամներ է ձեռքից ձեռք փոխանցվել։ Քաղաքի առաջին հիշատակումները գալիս են Թութմոս III-ի արշավանքներից։ Հետո քաղաքին տիրել են խեթերը։ Ք.ա. 725 թ Ասորեստանի արքա՝ Սալմանասար V-ը նվաճում է քաղաքը։ Պարսկական տերության ժամանակ քաղաքը ծառայել է որպես՝ ռազմա-ծովային կայան, ինչը լուրջ դեր է խաղացել Եգիպտոսի դեմ պատերազմելու ժամանակ։ Ստրաբոնը քաղաքը ներկայացնում է որպես՝ պարսից զորքերի հավաքատեղի եգիպտացիների դեմ պատերազմելու համար։ Ք.ա. 539 թ Բաբելոնյան գերությունից ազատված հրեաները չեն վերադառնալով չեն գրավում քաղաքը, վերջինս մնում է Տյուրոսի կազմում։ Հույն պատմիչները քաղաքը անվանում են Ակե՝ ինչը նշանակում է ապաքինում։ Ըստ հունական առասպելի Հերակլեսը այստեղ գտնում է բուժիչ խոտաբույսեր ինչով ել բուժում է իր վերքերը։ Ք. ա. 333 թվականին Ալեքսանդր Մակեդոնացին գրավում է քաղաքը և անվանափոխում՝ Պտղոմայիսի։ Նրա մահից հետո քաղաքը անցնում է Պտղոմեոսներին, իսկ հետո Սելևկյաններին։ Ք. ա. 71 թվականին քաղաքը գրավում է Տիգրան Մեծը, որը հետագայում տեղափոխվում է մերձեփրատյան Սելևկիա բերդը և այնտեղ մահապատժի ենթարկվում ։ Ք. ա. 52-54 թթ. Պոմպեոսը գրավում է քաղաքը։ Յարմուք գետի ճակատամարտում պարտվելուց և Երուսաղեմը կորցնելուց հետո։ Աքքան 638 թվականից անցավ Արաբական խալիֆայության կազմը և խալիֆայության կազմում մնաց մինչև 1104 թվականը, երբ Խաչակրաց առաջին արշավանքի ժամանակ Բալդուն I-ը գրավեց այն։ 1187 թ. Սալահ ալ-Դինը կարողացավ հետ գրավել քաղաքը սակայն 1189-1191 թթ. Աքքայի պաշարման ժամանակ խաչակիրները հետ գրավեցին քաղաքը և իրենց տիրապետության տակ պահեցին այն մինչև 1291 թվականը։ 1517 թվականին օսմանյան զորքերը Սելիմ I հրամանատարությամբ գրավում են քաղաքը։ 1799 թվականին քաղաքը պաշարում է Նապոլեոն Բոնապարտը, սակայն չի կարողանում գրավել։
1800-ականների կեսերին այստեղ աքսորված բահայիները թողել են այսպիսի վկայություն քաղաքի մասին. ՞՞ ... Աքքան Օսմանյան կայսրության ամենասարսափելի մարդասպանների, կողոպտիչների և քաղաքական հանցագործների վերջնական աքսորավայրն էր։ Քաղաք-բանտը կազմված էր կեղտոտ փողոցներից և խոնավ ու բարձիթողի տներից։ Այնտեղ չկային խմելու ջրի աղբյուրներ, իսկ օդի մասին ասում էին, որ այն այնքան գարշահոտ է, որ երբ քաղաքի վրայով որևէ թռչուն է փորձում թռչել, այն սատկում է, քաղաքը վխտում էր մակաբույծներով, խոնավ էր և նման էր մեղվի փեթակի՝ մռայլ, գարշահոտ և ծուռումուռ փողոցներով՞ :
1918 թվականին գեներալ Ալլենբիի ղեկավարած բրիտանական զորքերը կարողանում են գրավել քաղաքը, այսպիսով Բրիտանիան ստանում է Աքքան Պաղեստինյան մանդատով։ ՄԱԿ-ի Պաղեստինյան նախագծի համաձայն քաղաքը պետք է անցներ Պաղեստինին սակայն Արաբո-իսրայելական պատերազմների ժամանակ Իսրայելի զինուժը գրավում է քաղաքը։
Ներկա իրավիճակը
Պատերազմից հետո քաղաքը սկսում է ծաղկել։ 1960-ականների կեսերին հին քաղաքի բնակչությունը տեղափոխվում է նոր քաղաք՝ հինը դարձնելով զբոսաշրջության կենտրոն։ Ներկայումս քաղաքը Արևմտյան Գալիլեայի վարչական կենտրոնն է և բահայի հավատի հետևորդների ուխտավայրը ։
Գրականություն
Կատեգորիա:Իսրայելի քաղաքներ Կատեգորիա:Սրբազան քաղաքներ Կատեգորիա:Նոր Կտակարանի քաղաքներ Կատեգորիա:Համաշխարհային ժառանգություն Իսրայելում Կատեգորիա:Նապոլեոնի արշավանքը Եգիպտոս և Սիրիա
Նովոկրիմսկոե
Նովոկրիմսկոե (Новокримське, Borlaq Tama), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բորլակ-Տամա, Նոգայ-Տամա, Տատարկոյ։
2001 թվականի տվյալներով Նովոկրիմսկոե գյուղում բնակվում էր 1 273 մարդ։
Վիկտոր Ֆանարջյան
Վիկտոր Բարդուղիմեոսի Ֆանարջյան, հայ ֆիզիոլոգ, ՀԽՍՀ ԳԱ ակադեմիկոս (1982), ԽՍՀՄ ԳԱ թղթակից անդամ (1984), ՀԽՍՀ ԳԱ փոխնախագահ (1978 թվականից) , Վրացական ԽՍՀ գիտության վաստակավոր գործիչ (1980), Բարդուղիմեոս Ֆանարջյանի որդին։ Ավելի քան 370 գիտական աշխատությունների և 5 մենագրությունների հեղինակ ։
Գործունեություն
Ավարտել է Երևանի բժշկական ինստիտուտը 1951 թվականին։ 1955 թվականից աշխատել է ՀԽՍՀ ԳԱ ֆիզիոլոգիայի ինստիտուտում, 1965 թվականից տնօրենի տեղակալ, 1967 թվականից կենտրոնական նյարդային համակարգի լաբորատորիայի վարիչ, ապա տնօրեն (1974-1978 թթ. և 1983 թվականից)։
1978-1990 թվականներին եղել է ՀԽՍՀ ԳԱ փոխնախագահը, իսկ 1994 թվականից՝ ՀՀ ԳԱԱ նախագահության անդամ ։
Գիտական աշխատանքները վերաբերվում են նյարդային գործունեության, մասնավորապես ուղեղիկի և ուղեղաբնի գոյացությունների ինտեգրատիվ մեխանիզմների հետազոտմանը։ Վիկտոր Ֆանարջյանը ժամանակակից մեթոդական մակարդակով էապես լրացրել և վերանայել է մի շարք հիմնարար հարցեր, որոնք վերաբերում են ուղեղիկի կենտրոնաձիգ և կենտրոնախույս համակարգերի կազմակերպմանը, նրա սեփական ինտեգրատիվ գործունեությանը, ուղեղաբնային մի շարք շարժիչ զգացությունների՝ կարմիր կորիզի, անդաստակային կորիզների, դիմային նյարդի կորիզի, տեսաթմբային կորիզների և ենթակեղևային այլ կառուցվածքների սինապտիկ կազմակերպմանը ։
Առաջ է քաշել պայմանական կապի ռեցեպտորային տարբերակումը և կենտրոնախույս մասնագիտացումն ապահովող երկու անջատ համակարգերի առկայության վարկածը։ Ցույց է տվել սկզբունքորեն նոր՝ ուղեղիկ-կեղևային ուղու առկայությունը, պայմանավորված տեսաթումբ-կեղևային ոչ առանձնահատուկ պրոյեկցիաների ակտիվացմամբ։ Ուսումնասիրել է ուղեղիկի և ուղեղաբնի մի շարք կառուցվածքների փոխհարաբերությունների բջջային մեխանիզմները։
Ծանոթագրություններ
Կատեգորիա:Հայ ֆիզիոլոգներ Կատեգորիա:1929 ծնունդներ Կատեգորիա:2003 մահեր Կատեգորիա:Մարտի 30 ծնունդներ Կատեգորիա:Մարտի 6 մահեր Կատեգորիա:ՀՀ ԳԱԱ ակադեմիկոսներ Կատեգորիա:Թբիլիսի քաղաքում ծնվածներ Կատեգորիա:Երևանի պետական բժշկական համալսարանի շրջանավարտներ Կատեգորիա:ԽՍՀՄ ԳԱ թղթակից անդամներ Կատեգորիա:ՎԽՍՀ գիտության վաստակավոր գործիչներ
Գրին քարտ
Գրին քարտ (green card, նաև՝ Կանաչ քարտ, գրինքարտ, պաշտոնական անվանումը՝ Միացյալ Նահանգների մշտական բնակության քարտ, United States Permanent Resident Card), անձը հաստատող փաստաթուղթ կամ նույնականացման քարտ, որը հաստատում է ԱՄՆ քաղաքացի չհանդիսացող անձի կացության իրավունքի առկայությունը և նրան աշխատելու հնարավորություն ընձեռում ։ Գրին քարտերը կանաչ են եղել 1946-1964 թվականներին և վերադարձել են այդ գունային երանգին 2010 թվականի մայիսի 11-ին՝ դիզայնի հերթական թարմացումից հետո ։
Տրամադրման ընթացակարգ
Գրին քարտը տրամադրվում է փաստաթղթերի հավաքագրման և անհրաժեշտ դիմումների ներկայացման բավականին երկար և թանկարժեք գործընթացից հետո։
Այն ստանալու հիմնական ուղիներն են․
Վիճակախաղ
Գրին քարտ կարելի է նաև շահել հատուկ ինտերնետ-վիճակախաղով (դիվերսիֆիկացիոն վիճակահանություն, DV), որն ամեն տարի անցկացվում է ԱՄՆ կառավարության կողմից։ Վիճակախաղի նպատակներից մեկն է խրախուսել դեպի ԱՄՆ ներգաղթը այն երկրներից, որոցից ԱՄՆ-ում ներգաղթյալներ գրեթե չկան։ 2008 թվականին ավելի քան 6,4 միլիոն մարդ վիճակախաղին մասնակցելու հայտ է ներկայացրել։ Հաշվի առնելով դիմումատուների ընտանիքի անդամներին՝ մասնակիցների ընդհանուր թիվը հասել է 10 միլիոնի։ Նրանց մեծ մասը Աֆրիայի (41%) և Ասիայի (38%) զարգացող երկրների բնակիչներն են, 19%-ը՝ Եվրոպայից, 2%-ը՝ Հարավային Ամերիկայից։ Դիմումատուների թվով առաջին տեղը զբաղեցրել է Բանգլադեշը՝ 1,7 միլիոն դիմորդ, նրան հաջորդել է Նիգերիան՝ 684 հազար։ Դեպի ԱՄՆ ներգաղթողների մեծ ներկայացուցչություն ունեցող երկրները, մասնավորապես՝ Բրազիլիան, մայրցամաքային Չինաստանը, Կոլումբիան, Դոմինիկյան Հանրապետությունը, Էկվադորը, Սալվադորը, Գվատեմալան, Հայիթին, Հնդկաստանը, Ճամայկան, Մեքսիկան, Պակիստանը, Ֆիլիպինները, Պերուն, Լեհաստանը, Հարավային Կորեան, Կանադան, Մեծ Բրիտանիան (բացի Հյուսիսային Իռլանդիայից) և նրա գաղութները, Վիետնամը, վիճակախաղին չեն մասնակցել, քանի որ այդ երկրներից ներգաղթյալների թիվը վերջին 5 տարում գերազանցել է 50 հազարը։ Ռուսաստանը կրկին իրավունք է ստացել մասնակցելու վիճակախաղին 2010 թվականին (DV-2010)։
2013 թվականին գրանցման ժամկետը տևել է 30 օր՝ 2013 թվականի հոկտեմբերի 2-ից մինչև նոյեմբերի 2-ը ։
Պատմություն
Առաջին «կանաչ քարտերը» սպիտակ էին և հայտնվել են 1940 թվականին՝ օտարերկրացիների գրանցման փաստաթղթի (Alien Registration Act, AR-3) արդյունքում։ Ի սկզբանե ընդունվելով որպես ազգային անվտանգության միջոց՝ փաստաթուղթը պահանջում էր գրանցել բոլոր օտարերկրացիներին։ Նրանք կարող էին դա անել փոստային բաժանմունքներում, և նրանց գրանցման ձևերը ուղարկվում էին Ներգաղթի և հպատակագրման ծառայություն (INS): Օտարերկրացիների գրանցման փաստաթուղթը նրանց չէր տարանջատում օրինականների և անօրինականների։ Բոլորը օրինական էին, և բոլորը գրանցվում էին։ Ստացված դիմումները մշակելուց հետո INS-ը ներգաղթյալներին անդորագիր էր ուղարկում, որոնք, ըստ էության, առաջին «կանաչ քարտերն» էին (թեև ունեին բոլորովին այլ գույն)։
1950 թվականին՝ «Ներքին անվտանգության մասին» օրենքի ուժի մեջ մտնելուց հետո, նոր կանոնները փոխարինեցին AR-3 ձևը I-151-ով։ Գույնի պատճառով I-151 ձևը կոչեցին գրին քարտ (կանաչ քարտ), քանի որ պաշտոնական անվանումը՝ Alien Registration Receipt Card Form I-151-ը, չափազանց ծավալուն էր։ Դա 1946-1964 թվականներին գոյություն ունեցած գրանցման առաջին և վերջին կանաչ քարտն էր։
I-151 ձևի կեղծումների մեծ թվի պատճառով 1964-1977 թվականներին թողարկվեց դրա 12 ձևափոխված տարբերակ։ Թեև դրանցից ոչ մեկն այլևս կանաչ գույն չուներ, սակայն գրին քարտ հասկացության կիրառությունը պահպանվեց։ 1977 թվականին հայտնվեց համակարգչի կողմից ընթերցվող I-551 պլաստիկ ձևը, որը որոշ բարելավումներով օգտագործվում է առ այսօր։ 1989 թվականից այդ տարբերակի վրա հայտնվեց նոր սյունակ՝ գործողության ժամկետով․ այժմ արդեն քարտը տրվում էր 10 տարի ժամկետով, որի լրանալուց հետո այն պետք է փոխարինվեր ավելի ժամանակակից և պաշտպանված տարբերակով ։ 1997 թվականի դեկտեմբերին թողարկվեց հերթական ձևափոխումը, որին հաջորդեց 2014 թվականի հուլիսի դրությամբ վերջին տարբերակը՝ թողարկված 2010 թվականի մայիսի 11-ին։ Նոր տարբերակը ստացավ պաշտպանիչ հոլոգրամմա, օպտիկական հիշողություն և դարձավ աշխարհի ամենաապահով նույնականացման փաստաթղթերից մեկը ։
Վիճակախաղի չեղարկման փորձեր
Բարաք Օբամայի նախագահության օրոք տեղի ունեցավ վիճակախաղի չեղարկման մի քանի փորձ, որոնք հատկապես ուժգնացան և նոր թափ ստացան Դոնալդ Թրամփի՝ Սպիտակ տուն գնալուց հետո։ 2017 թվականի փետրվարից ԱՄՆ-ի Հանրապետական կուսակցությունից ազդանշաններ ստացվեցին, որ հարկավոր է չեղարկել վիճակախաղը։ 2017 թվականի օգոստոսին ԱՄՆ նախագահ Դոնալդ Թրամփը հայտնեց, որ պատրաստում է գրին քարտի վիճակախաղի չեղարկման նախագիծ։
Խարդախություններ վիճակախաղերի ժամանակ
Համացանցում կան կեղծ կայքեր, որոնք ներկայանում են իբրև գրին քարտի խաղարկման պատասխանատուներ։ Որպես կեղծարարների ճանաչման հիմնական նշաններ՝ կարող են ծառայել հետևյալները ․
Արտաքին հղումներ
Կատեգորիա:Բնակչության գաղթ Կատեգորիա:Միգրացիոն իրավունք Կատեգորիա:Փաստաթղթեր Կատեգորիա:ԱՄՆ-ի իրավունք Կատեգորիա:ԱՄՆ-ի քաղաքականություն Կատեգորիա:Ներգաղթ Կատեգորիա:Ճանապարհորդության միջազգային փաստաթղթեր Կատեգորիա:Նույնականացման փաստաթղթեր Կատեգորիա:ԱՄՆ Կատեգորիա:Ամերիկացիներ Կատեգորիա:ԱՄՆ-ի արտաքին քաղաքականություն
Ֆանգ
Ֆանգ, այլ գործածությամբ՝ պանգվե, պախուին, ազգակից ժողովուրդների (յաունդե, բուլու, բենե, բետի և այլն) խումբ Աֆրիկայում։
Բնակվում են Կամերունի հարավում, Հասարակածային Գվինեայում և Գաբոնի հյուսիսային շրջաններում։ Ընդհանուր թիվը՝ մոտ 2, 8 միլիոն (1983)։ Լեզուն պատկանում է բանտու լեզվաընտանիքի հյուսիս արևմտյան խմբին։
Կատեգորիա:Գաբոնի ազգեր Կատեգորիա:Կամերունի ազգեր
Ալբա Բեռլին
«Ալբա Բեռլին» (գերմ.` Alba Berlin, այլ անվանում` «Բեռլին Ալբատրոս» [Berlin Albatrosse]), գերմանական պրոֆեսոնալ բասկետբոլային ակումբ։ Հանդես է գալիս Բասկետբոլի բունդեսլիգայում և Եվրալիգայում։ Տեղակայված է երկրի մայրաքաղաք Բեռլինում։ Տան հանդիպումների մեծ մասն անցկացնում է «O2 World» մարզապալատում։ Հիմնադրվել է 1991 թվականին։
Համարվում է Գերմանիայի առաջատար բասկետբոլային ակումբը։ Գոյության ընթացքում թիմին հաջողվել է հաղթել 8 Բունդեսլիգայի առաջնություն, նվաճել 8 Գերմանիայի գավաթ, 3 սուպերգավաթ, ինչպես նաև 1 Կորաչի գավաթ (1995)։ «Ալբայի» կանոնավոր մրցաշրջանի հանդիպումների միջին հաճախելիությունը կազմում է 10 000։
Երկու անգամ ընկերական հանդիպումներ է անցկացրել Բասկետբոլի ազգային ասոցիացիայի (NBA) «Դալաս Մավերիքս» (2012) և «Սան Անտոնիո Սփըրս» (2014) ակումբների հետ։
Մրցանակներ և այլ նվաճումներ
Ընդհանուր տիտղոսներ՝ 20
Արտաքին հղումներ
Կատեգորիա:Գերմանական բասկետբոլային ակումբներ
Ֆուտբոլային լիգայի գավաթ 1961-62
Ֆուտբոլային լիգայի գավաթ 1961-62, Ֆուտբոլային լիգայի գավաթի 2-րդ խաղարկությունն է, որում հաղթեց «Նորվիչ Սիթի» ֆուտբոլային ակումբը։
Տիգրան Ստեփանյան
Տիգրան Վաչիկի Ստեփանյան, ՀՀ ԱԺ 7-րդ գումարման պատգամավոր։ 2019 թվականի փետրվարի 2-ից ԱԺ Մարդու իրավունքների պաշտպանության և հանրային հարցերի մշտական հանձնաժողովի անդամ ։
Կենսագրություն
Տիգրան Ստեփանյանը ծնվել է Արարատի մարզի Ազատաշեն գյուղում՝ 1961 թվականի սեպտեմբերի 1-ին։
Միչև 2011 թվականը սովորել է Հայաստանի պետական ագրարային համալսարանի ագրոնոմիայի ֆակուլտետը։ Ագրոնոմ է։
1989-1993 թվականներին աշխատել է Մասիսի նավթի բազայում որպես ավագ օպերատոր։ 1993-1997 թվականներին եղել է «Մասիս նավթամթերք» ընկերության ղեկավար, իսկ 2000-2007 թվականներին՝ «Մասիս նավթամթերք» ՓԲԸ գործադիր տնօրեն։
Քաղաքական գործունեություն
2007-2012 թվականներին եղել է Ազգային ժողովի պատգամավոր (թիվ 16 ընտրատարածք)։ Անդամակել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովին և «Բարգավաճ Հայաստան» խմբակցությանը։ ԲՀԿ անդամ է։
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 5 ընտրատարածքի տարածքային ընտրական ցուցակով։
Ընտանիք
Տիգրան Ստեփանյանը ամուսնացած է և ունի չորս զավակ։
Ծանոթագրություններ
Կատեգորիա:ՀԱԱՀ շրջանավարտներ Կատեգորիա:ԲՀԿ անդամներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:Հայ քաղաքական գործիչներ
Ալեքսեյ Կոստյակովի հուշարձան
Ալեքսեյ Կոստյակովի հուշարձան (Памятник Алексею Костякову), հուշարձան Ռուսաստանի մայրաքաղաք Մոսկվայում, որը նվիրված է գիտնական մելիորատոր, ԽՍՀՄ գիտությունների ակադեմիայի թղթակից անդամ, Լենինի անվան գյուղատնտեսական գիտությունների ակադեմիայի ակադեմիկոս Ալեքսեյ Կոստյակովին։ Տեղադրվել է 1975 թվականին Մոսկվայի բնաշինության պետական համալսարանի գլխավոր մասնաշենքի դիմաց։ Նախագծի հեղինակներն են Հայաստանի և Ռուսաստանի վաստակավոր նկարիչ, ՀԽՍՀ և ԽՍՀՄ ժողովրդական նկարիչ, Ռուսաստանի գեղարվեստի ակադեմիայի անդամ, քանդակագործ Նիկոլայ Նիկողոսյանը և Ռուսաստանի վաստակավոր ճարտարապետ, ՄՃԱ պատվավոր անդամ, Մոսկվայի վաստակավոր շինարար, նկարիչների միության անդամ, ճարտարապետ Նիկոլայ Սուկոյանը ։ 2007 թվականին հուշարձանը վերցվել է պետական պաշտպանության տակ ։ 2014-2015 թվականներին հուշարձանը վերանորոգվել է   ։
Նկարագրություն
Գրանիտե քանդակը գիտնականին պատկերում է մինչև գոտկատեղ։ Նա ձեռքերով հենվել է ամբիոնին։ Ալեքսեյ Կոստյակովի հայացքն ուղիղ է։ Քանդակը տեղադրված է ուղղանկյունաձև պատվանդանի վրա, որն ունի ցոկոլային հիմք։ Պատվանդանին արված է «Ալեքսեյ Նիկոլաևիչ Կոստյակով» մակագրությունը ։
Պատմություն
Ալեքսեյ Նիկոլաևիչ Կոստյակովի կիսանդրին տեղադրվել է 1975 թվականին Մոսկվայի բնաշինության պետական համալսարանի գլխավոր մասնաշենքի դիմաց։ Գիտնականի հուշարձանը և նրա անունը կրող փողոցը վկայում են գիտության և հայրենիքի առջև նրա ունեցած վաստակը գնահատելու մասին։ Մոսկվայի բնաշինական պետական համալսարանը (նախկինում` Մոսկվայի հիդրոմելիորատիվ ինստիտուտ) ստեղծվել է Գյուղատնտեսական մելիորացիայի պետական ​​ինստիտուտի հիման վրա։ Այս գիտահետազոտական ​​ինստիտուտը (այժմ` Հիդրոտեխնիկայի և մելիորացիայի համառուսաստանյան գիտահետազոտական ​​ինստիտուտ), որը Բնաշինության համալսարանի հետ կազմում է շենքերի միասնական համալիր և նույնպես կոչվում է Կոստյակովի անունով, գիտնականի գլխավոր հոգեզավակն է ։
1923 թվականին Կոստյակովի ջանքերով հիմնադրվել է Գյուղատնտեսական մելիորացիայի պետական ​​ինստիտուտը։ Գիտնականը նոր գիտական հաստատությունը ղեկավարել է մինչև 1929 թվականը, այնուհետև երկար տարիներ աշխատել է այնտեղ և միաժամանակ դասավանդել Մոսկվայի հիդրոմելիորատիվ ինստիտուտում ։
Գրականություն
Կատեգորիա:Ռուսաստանի մշակութային ժառանգության օբյեկտներ Կատեգորիա:Հուշարձաններ այբբենական կարգով Կատեգորիա:1975 հիմնադրումներ Կատեգորիա:Քանդակներ այբբենական կարգով Կատեգորիա:Մոսկվայի հուշարձաններ
Հոնի
Հոնի, Հայնի, բերդաքաղաք Կիլիկյան Հայաստանի Ջահան գավառում (ներկայիս Յարփուզ գյուղավանից մոտ 3 կմ հս-արլ.)։ XI դ. 2-րդ կեսին մտել է Փիլարտոս Վարաժնունու հայկական իշխանության, այնուհետև՝ Կիլիկիայի հայկական պետության մեջ։ Փորձելով կաթողիկոսական աթոռը հաստատել իր իշխանության մեջ՝ Փիլարտոս Վարաժնունին, Հայոց կաթողիկոս Գրիգոր Բ Վկայասերի (1066-1105) համաձայնությամբ, Պետրոս Ա Գետադարձի քրոջ որդի Սարգսին Հոնում ընտրել է կաթողիկոս (1076-77), որին հաջորդել է Թեոդորոս Ալախոսիկը (1077-91)։ Փիլարտոսի իշխանության անկումից հետո վերացել է նաև Հոնի կաթողիկոսությունը։ Հոնը ավերվել է օսմանյան տիրապետության ժամանակ։ Այժմ քրդաբնակ գյուղ է, որի շրջակայքում նշմարվում են հին քաղաքի ու բերդի ավերակները։
Գրականություն
Կատեգորիա:Կիլիկյան Հայաստանի քաղաքներ Կատեգորիա:11-րդ դարի հայկական բերդեր և ամրոցներ Կատեգորիա:Կիլիկիայի բերդեր
Կանաչ պատկերասրահ
Կանաչ պատկերասրահ (Green Gallery), գեղարվեստական պատկերասրահ, գործունեություն ծավալած 1960-1965 թվականներին Մանհեթենի 57-րդ փողոցում (Նյու Յորք, ԱՄՆ)։ Պատկերասրահը ղեկավարում էր Ռիչարդ Բելամին, հովանավորում էր արվեստի գործերի կոլեկցիոներ Ռոբերտ Սքալը ։ Կանաչ պատկերասրահը հայտնի է նրանով, որ ծառայել է որպես մեկնարկային կայան շուտով հայտնի դարձած մի շարք արվեստագետների համար, ինչպիսիք են Մարկ Դի Սուվերոն, Դոնալդ Ջադը և Ջորջ Սիգալը։
Պատմություն
Նախքան Կանաչ պատկերասրահի հիմնադրումը, Բելամին համանախագահում էր Հանսայի պատկերասրահը (Hansa Gallery), որը նկարիչների պատկերասրահի կոոպերատիվ պատկերասրահ էր Նյու Յորքի 10-րդ փողոցային պատկերասրահներ (անգլ.) շրջանում, որը տեղափոխվեց քաղաքի կենտրոն : Բելլամին պահպանեց իր սերտ կապերը կենտրոնի այն նկարիչների հետ, ովքեր օգնեցին հիմնել քաղաքի նոր հաստատություն, որը դարձավ Նյու Յորք քաղաքի կենտրոնում գտնվող մի քանի ցուցասրահներից մեկը, որը կենտրոնացած էր ամերիկյան նոր արվեստի վրա։ Դրանք ներառում էին Լեո Կաստելիի (հիմնադրվել է Կանաչ պատկերասրահից ընդամենը մի քանի տարի առաջ), Սիդնի Ջենիսի և Ստեյբլի պատկերասրահները ։
Կանաչ պատկերասրահ ստեղծելու դրդապատճառներից մեկը Ռոբերտ Սքալի մոտ 1959 թվականի հետաքրքրությունն էր՝ ուղղակիորեն հայտնաբերելու և աջակցելու նոր նկարիչների աշխատանքներին՝ առանց պատկերասրահների հետ գործ ունենալու։ Հետո նա ստիպված էր ժամանակ գտնել՝ այցելելու ստուդիաներ, քանի որ ուներ բիզնես, որը պետք էր ղեկավարել։ Սքալը հավատում էր, որ իր սեփական պատկերասրահը թույլ կտա իրեն քաղել այս տեսակի հետազոտության օգուտներ՝ առանց ժամանակ կորցնելու : Սկզբում նա այս գաղափարով դիմում է Իվան Կարպին, որն էլ նրան ուղղորդեց դեպի Բելամի։ Սքալը հովանավորում էր Կանաչ պատկերասրահը՝ առանձնապես չխառնվելով նրա գործերին, որպեսզի չխանգարի նրան այլ պատկերասրահների հետ հարաբերություններ հաստատելուն :
Չնայած Կանաչ պատկերասրահը կոմերցիոն հաջողություն չունեցավ, այն նաև առանձնանում էր Բելամիի լայն ճաշակով՝ ներկայացնելով տարբեր ուղղություններով աշխատող նկարիչներին, որոնք շուտով լայն ճանաչում են գտնում ։ Պատկերասրահի կարճ պատմությունը տևեց մի աշխույժ շրջան Նյու Յորքի արվեստի աշխարհում. նա ցուցադրեց նկարիչների բազմազան խմբային աշխատանքներ, ովքեր ձևավորեցին ոճեր, որոնք շուտով հայտնի դարձան որպես գունավոր դաշտային նկարչություն, փոփ արտ և մինիմալ արտ ։
Հայտնի նկարիչներ
Այն նկարիչներին, որոնց առաջին կարևոր ցուցահանդեսներն անցկացվել են կանաչ պատկերասրահում իր գոյության հինգ տարիների ընթացքում, վերաբերել են Մարկ Դի Սուվերոն, Լուկաս Սամարասը, Ռեյմս Ռոզենքվիստը, Կլես Օլդենբուրգը, Ջորջ Սիգալը (առաջին ցուցահանդեսը որպես քանդակագործ), Ռոբերտ Մորիսը, Դոնալդ Ջադը (առաջին ցուցահանդեսը որպես քանդակագործ), Լարի Փունսը և Դեն Ֆլավինը : Չնայած Բելամին չներկայացրեց Էնդի Ուորհոլին, բայց նրա պատկերասրահը դարձավ ԱՄՆ-ում առաջինը, ով ցուցադրեց իր փոփ նկարներից մեկը՝ «200 մեկ դոլար արժողությամբ թղթադրամներ»-ը (1962 թ), ներառված 1962 թվականի խմբային ցուցահանդեսում :
Պատկերասրահում ցուցադրվել են նաև այնպիսի նկարիչների գործեր, ինչպիսիք են Թոմ Վեսելմանը, Ալֆրեդ Լեսլին, Ռոբերտ Բոշամփը, Նիլ Ուիլյամսը, Ռալֆ Համֆրին, Ռոնալդ Բլեյդենը և Փեթ Փասլոֆը։ Խմբային ցուցահանդեսներում նկարահանված այլ նկարիչներից էին Քենեթ Նոլանդը, Էլսվորթ Քելին, Յայոի Կուսաման, Ֆրենկ Ստելլան, Ջոն Չեմբերլենը, Դանիել Սպյորին, Ջորջ Բրեխտը, Ուոլտեր Դարբի Բենարդը, Ռոբերտ Ուիթմենը, Ջուլիուս Հաթոֆսկին, Բուրգոյն Դիլերը, Մայրոն Սթաուտը, Ռիչարդ Ստանկևիչը, Լեսթեր Ջոնսոնը, Ջեյմս Լի Բայարսը, Սիդնի Թիլիմը, Չարլզ Ջինևերը, Էլիս Մեյսոնը, Լի Լոզանոն, Ժան Ֆոլետը, Փիթեր Ագոստինին, Ֆիլիպ Պավիան, Ֆրանց Կլայնը և շատ ուրիշներ ։
Սոլդատսկայա
Սոլդատսկայա (Солдатская), ստանիցա Ռուսաստանի Դաշնության Կաբարդա-Բալկարական Հանրապետության Պրոխլադնիի շրջանի կազմում։
Բնակչությունը 2010 թվականին գրանցված տվյալներով կազմում էր 4344 մարդ։
Արտաքին հղումներ
Կատեգորիա:Կաբարդա-Բալկարիայի Պրոխլադնիի շրջանի բնակավայրեր Կատեգորիա:1773 թվականին հիմնադրված բնակավայրեր
ՄԱԿ-ի համալսարան
ՄԱԿ-ի համալսարան (ՄԱՀ) (国際連合大学, Kokusai rengō daigaku, UNU), 1975 թվականին հիմնադրված գիտնականների միջազգային միություն, որը զբաղված է հետազոտություններով, քաղաքագիտական ուսումնասիրությամբ, ինստիտուցիոնալ և անհատական ներուժի զարգացման, ինչպես նաև տեղեկատվության տարածման աշխատանքներով ։ Այն գտնվում է Սիբույայում (Տոկիո, Ճապոնիա)՝ ՄԱԿ-ի դիվանագիտական կարգավիճակով։ 2010 թվականից ՄԱՀ-ը լիազորված է ՄԱԿ-ի Գլխավոր ասամբլեայի կողմից։ Այն նաև կամուրջ է հանդիսանում ՄԱԿ-ի և միջազգային ակադեմիայի, քաղաքականության ստեղծման և մասնավոր հատվածի համայնքների միջև։
Կազմակերպություն և առաջնորդություն
Համալսարանը ղեկավարում է ռեկտորը, որն ունի ՄԱԿ-ի գլխավոր քարտուղարի տեղակալի պաշտոնը։
Մինչև այսօր, ՄԱՀ-ն ունեցել է վեց ռեկտոր։ 2013 թվականից մինչև այսօր համալսարանի ռեկտորը կանադացի Դեյվիդ Մ․ Մելոնեն է։
Միավորված ազգերի կազմակերպության համալսարանի ռեկտորների ցանկը․
ՄԱԿ-ի համալսարանն ունի 24 աշխատակցից կազմված Կառավարման խորհուրդ, որի անդամները նշանակվում են ՄԱԿ-ի Գլխավոր քարտուղարի և ՅՈՒՆԵՍԿՕ-ի գլխավոր տնօրենի որոշմամբ վեց տարի ժամկետով ։ Համալսարանն ունի սեփական հրատարակչությունը՝ ՄԱՀ-ի հրատարակչությունը։
ՄԱՀ-ի ինստիտուներ և փոխռեկտորներ
Տարիների ընթացքում ՄԱՀ-ի մի քանի ինստիտուտներ ստեղծվեցին` ՄԱԿ-ի հետազոտական նախաձեռնություններին աջակցելու համար։ Մասնավորապես, 2007 թվականին Բոննում (ՄԱՀ-ViE) փոխռեկտորատ հիմնադրվեց՝ Եվրոպայում ՄԱԿ-ի համալսարանի ներկայությունը ապահովելու համար։ Համալսարանը նպատակաուղղված է խթանել ՄԱԿ-ի՝ խաղաղությանը և առաջընթացին ուղղված նպատակների իրականացումը։ ՄԱՀ-ViE-ի նպատակն է օգնել այնպիսի համընդհանուր հրատապ խնդիրների լուծումներ գտնելուն, ինչպիսիք են մարդկության գոյատևումը, զարգացումն ու բարեկեցությունը ։
ՄԱՀ-ը որպես աստիճան տվող հաստատություն
2009 թվականի դեկտեմբերին ՄԱԿ-ի գլխավոր ասամբլեան փոփոխել է ՄԱԿ-ի Կանոնադրությունը, որպեսզի ՄԱՀ-ին հնարավորություն ընձեռվի «խրախուսել և տրամադրել մագիստրոսի և դոկտորական աստիճանները, դիպլոմները, վկայականները և այլ ակադեմիական խրախուսանքներ» ։
2013 թվականին UNU-ISP-ը Ակադեմիկական աստիճանների և համալսարանական գնահատանների ազգային ինստիտուտում (Ճապոնիայի բարձրագույն ուսումնական ինստիտուտների հավատարմագրման գործակալությունն է) հայտարարել է իր հավատարմագրության հետամուտ լինելու մասին ։ ՄԱՀ-IAS-ը պաշտոնապես հավատարմագրվել է 2015 թվականի ապրիլին՝ դարձնելով այն առաջին միջազգային կազմակերպությունը, որը ճանաչվել է NIAD-UE-ի կողմից ։
Ֆինանս
Համալսարանը բացառապես ֆինանսավորվում է պետությունների, գործակալությունների, հիմնադրամների և անհատ դոնորների կողմից կամավոր վճարումներով։ Համալսարանը ՄԱԿ-ի բյուջեից չի ֆինանսավորվում և աշխատանքային ծախսերի համար անհրաժեշտ տարեկան եկամտի մեծ մասը ստանում է Նվիրատվության հիմնադրամից։ ՄԱՀ-ի բյուջեն 2008-2009 թվականներին կազմել է 101,8 միլիոն դոլար, իսկ անձնակազմը բաղկացած է 559 աշխատակցից, որոնք ներկայացնում են զարգացած և զարգացող երկրները ։
Վիդեոհոլովակներ
Կատեգորիա:ՄԱԿ Կատեգորիա:1975 հիմնադրումներ
Մուտի գավառակ
Մուտ, գավառակ Կիլիկիայում, Ադանայի նահանգի Իչելի գավառում։ Կենտրոնը Մուտ բերդաքաղաքն էր։
Բնակչություն
1894 թվականին ուներ 16000 բնակիչ։
Ծանոթագրություններ
Կատեգորիա:Կիլիկիայի գավառներ
Հաբանդ (Աղվանք)
Հաբանդ, գավառ Աղվանքում։ Հիշատակվում է միայն VII դարի «Աշխարհացոյց»-ում։ Ճշգրիտ տեղադրությունը հայտնի չէ։ Հավանաբար գտնվել է Ոստանի մարզպանից կամ Չողից (հետագա Դարբանդի մարզը) հարավ-արևմուտք, հարավ-արևելքում սահմանակցել Բաղասական կամ Դաշտի Բազկան նահանգին, հարավում՝ Գեղավու, թերևս նաև Շաքե նահանգներին։
XxxՀոլիք
xxxHOLiC (×××ホリック) մանգան լույս է տեսել Weekly Young Magazine ամսագրում մի խումբ մանգակաների կողմից, որ հայտնի են «Clamp» անունով, 2003-ից մինչև 2011 թվականը։ Այն պատմում է Կիմիհիրո Վատանուկի անունով մի երիտասարդի մասին, ով գերբնական տեսիլքներ ունի։ Օրերից մի օր Վատանուկին հանդիպում Յուկո Իչիհարա անունով մի կախարդուհու, ով ցանկություններ իրականացնելու խանութ ունի և խոստանում է օգնել Վատանուկիին` ազատվելու իր տեսիլքներից։ Դրա դիմաց տղան պարտավորվում է աշխատել Յուկոյի մոտ։
xxxՀոլիք․ Ամռան գիշերվա երազը (xxxHOLiC 真夏ノ夜ノ夢) ֆիլմը թողարկել է Production I.G. ստուդիան, 2005 թվականի օգոստոսի 20-ից։ Ռեժիսորն է Ցուտոմու Միձուշիման, երաժշտության հեղինակը` Ցունեյոշի Սայտոն։ Տևողությունը 60 րոպե է։
2006 թվականիից սկսվեց անիմե-սերիալի թողարկումը։ Նկարահանում է նույն ստուդիան, ինչ որ ֆիլմը` նույն ռեժիսորի ղեկավարությամբ։ Այն բաղկացած է 24 րոպե տևողությամբ 24 սերիայից։ 2008] թվականի ապրիլի 4-ից հունիսի 27-ը հեռարձակվել է սերիալի երկրորդ եթերաշրջանը։
Անիմե սերիալից հետո թողարկվել է նաև 3 OVA շարունակություն` երկու սերիայից բաղկացած։ «xxxՀոլիք․ Գարնան երազ» (×××HOLiC 春夢記)֊ն թողարկվել է 2009 թվականի փետրվարի 17-ից 2009 թվականի հունիսի 23-ը, «xxxՀոլիք․ Վանդակ» (×××HOLiC・籠)՝ 2010 թվականի ապրիլի 23-ին, և «×××Հոլիք․ Րոու Ադայումե» (×××HOLiC・籠 あだゆめ), որը թողարկվել է 2011 թվականի մարտի 9-ին։
Մանգան լավ արձագանք է ստացել թե´ ճապոնացի, թե´ արտասահմանցի հանդիսատեսի շրջանում։ Հայտարարվել է մանգայի շարունակության թողարկման մասին։
Սյուժեն
Պատմությունը հյուսվում է Կիմիհիրո Վատանուկիի շուրջ, ով կարողանում է ոգիներ տեսնել և գրավել նրանց ուշադրությունը։ Նրանից բացի` շրջապատում ոչ֊ոք ոգիներին չի տեսնում, ինչի պատճառով Վատանուկին հաճախ անախորժ իրավիճակներում է հայտնվում։ Այս նրան շատ է խանգարում։
Մի օր ոտքերը նրա կամքից անկախ Վատանուկիին բերում են Յուկո անունով մի կախարդուհու խանութ, որտեղ ցանկությունների իրականացում են վաճառում։ Դրա դիմաց Յուկոն կարող է ցանկացած վճար պահանջվել` մարդու հիշողությունները, որոշակի տաբուներին ենթարկվել, և այլն։ Կարևորն այն է, որ վճարը համարժեք լինի ցանկությանը։ Յուկոն համաձայնում է ազատել Վատանուկիին իր տեսիլքներից և գերբնական կարողություններից։ Դրա դիմաց տղան պարտավորվում է աշխատանքի անցնել Յուկոյի մոտ` որպես օգնական, և տնային գործերով զբաղվել։ Յուկոյի խանութում Վատանուկին հանդիպում է աշխատող մի շարք անոմալ արարածների, և ինքն էլ աստիճանաբար նմանվում է նրանց։ Յուկոն հաճախ ուղարկում է Վատանուկիին առաջադրանքներ կատարելու` կապված գերբնական և անոմալ երևույթների հետ։
Հիմիվարի Կունոգին` Վատանուկիի սիրո առարկան, և Շիզուկա Դոումեկին` Վատանուկիի դասընկերը, ում նա տանել չի կարողանում, երբեմն միանում են նրան առաջադրանքներ կատարելիս։ Այս երեքը գնալով մտերմանում են, իսկ Դոումեկին դառնում է Վատանուկիի լավ ընկերը։ Միևնույն ժամանակ Վատանուկին սկսում է անհանգստանալ Յուկոյի համար` մտահոգվելով, թե արդյոք ուրշների ցանկությունները կատարելուն զուգահեռ` Յուկոն երբևէ չի՞ ցանկացել իր համար ինչ-որ բան անել։ Շուտով նա խոստանում է ինքն իրեն, որ կկատարի Յուկոյի ցանկությունը, եթե նա, իհարկե, ինչ֊որ ցանկություն ունի։
Վատանուկին գնալով ավելի է կապվում ոգիների աշխարհին։ «Ցուբասա․ Պահեստային Քրոնիկաներ» սերիաների հետ սյուժետային կապի արդյունքում պարզվում է, որ Յուկոն իրականում մահվան շեմին է և շարունակում է ապրել միայն այն պատճառով, որ շատ տարիներ առաջ նրա անձնական ժամանակը պատահականորեն սառեցրել է հզոր կախարդ Քլոու Րիդը։ Իրեն ժամանակի մեջ պահող կախարդանքի քիչ-քիչ վերանալու հետ մեկտեղ խանութի կախարդական գոյությունը պահպանելու Յուկոյի կարողությունը սկսում է մարել, և նա մահանում է` ասելով Վատանուկիին, որ Վատանուկին վերջապես ազատ կլինի հրեշներ տեսնելու իր ունակությունից։ Այնուամենայնիվ, Վատանուկին որոշում է պահել իր այդ ունակությունը, որպեսզի պահի Յուկոյի խանութը և շարունակի նրա գործը։
Սյուժեի զարգացման հետ մեկտեղ պարզ է դառնում, որ Վատանուկին ծնվել է Շյաորան անունով մի հաճախորդի` ժամանակը հետ տալու ցանկության արդյունքում։ Քանի որ վերջինս ժամանակով հետ է գնացել, Վատանուկին ծնվել է, որ զբաղեցնի նրա տեղը ժամանակի մեջ։ Վերջապես Շյաորան և Վատանուկին ընկնում են դատարկության մեջ և ստիպված են լինում ազատ դառնալու ու իրենց գոյությունը շարունակելու համար թանկ վճարել։ Մինչ Շյաորան որոշում է շարունակել ժամանակի մեջ ճանապարհորդել` երբևէ կանգ չառնելով որևէ կետում, Վատանուկին որոշում է մնալ խանութում` իրագործելով ցանկությունները, մինչև կրկին կհանդիպի Յուկոյին։
Ստեղծման պատմությունը
Մանգակա Նանաշե Օկավան պատմում է, որ մանգան ստեղծելու գաղափարը ծագել է այն ժամանակ, երբ CLAMP կոլեկտիվի անդամները որոշեցին կապ ստեղծել իրենց գործերի երևակայական և իրական աշխարհների միջև։ Այս մտահղացումը իր արտացոլումն է գտել Յուկո Իտահարայի կերպարի մեջ, ով կապում էր երկու հորինված պատմությունները` «Ցուբասա․ Պահեստային Քրոնիկաներ»-ը և «ԵռիքսաՀոլիքը»-ը։
CLAMP-ը իր միտքը առաջարկում է Young Magazine-ին։ Որոշվում է հրատարակությունը հեշտացնելու նպատակով «xxxՀոլիք»-ը և «Ցուբասա»-ն միաժամանակ տպագրել։ Նախապես մանգայի վերնագիրը պիտի լիներ "addicted"` կախվածության մեջ գտնվող, բայց որոշվում է դնել "holic"` (մոտվորապես) «ալկոհոլային» ավելի հասկանալի, պակաս երկիմաստ անունը։ Ինչպես CLAMP-ի նախորդ աշխատանքը` «Տոկիո Բաբելոն»-ը, Հոլիքը կենտրոնանում է հասարակական շեղումների վրա, սակայն մի փոքր ավելի էզոթերիկ երանգ ունի։
Մանգան թողարկվել է Քոդանշա հրատարակչության «Young Magazine» ամսագրում 2003 թվականից մինչև 2010 թվականի մարտի 10-ը։ Դրանից հետո հրատարակությունը շարունակվել է «Bessatsu Shōnen Magazine»-ում։ Քոդանշան հավաքել և տանկոբոն ձևաչափով հրատարակել է մանգայի 213 գլուխները։ Սկսած 16-րդ հատորից` սերիաները կոչվում են «xxxՀոլիք․ Վանդակ» (XXXHOLiC 籠), բայց շարունակում են նախորդ սյուժեն։
xxxHolic-ը առաջին չորս մանգաներից է, որ լիցենզավորվել են Հյուսիսային Ամերիկայում անգլալեզու թողարկման համար։ Լիցենզիան ստացել են 2004 թվականի հունվարին։ Առաջին հատորը հրատարակվել է 2004 թվականի ապրիլի 27-ին, իսկ վերջին` 19֊րդ հատորը, 2012 թվականի փետրվարի 21-ին։ 2014 թվականին «Kodansha USA»-ը վերահրատարակել է մանգան «3-ը 1-ում» օմնիբաս ձևաչափով։
Հոլիքի անվան սկզբում գտնվող երեք «x»-երը ճապոներենում «լրացրեք բաց տեղերը» արտահայտությունն ասելու ձև է, որը հայերենում համարժեք է բազմակետերին։ Այսպիսով, հենց ինքը` վերնագիրը, որոշակի պատկերացում է տալիս ֆիլմի մասին։ Այն պատմում է այնպիսի մարդկանց կյանքից, որոնք որոշակի կախվածություններ ունեն։ Ինչպես, օրինակ, ալկոհոլային կամ գործամոլային workaholic:
Սցենարի հեղինակը Նանասե Օկավան է։ Նկարազարդմամբ ու հերոսների դիզայնով հիմնականում զբաղվում է Ցուբակի Նեկոյը` օգնական Մոկոնայի հետ, և երբեմն համագործակցում են Սացուկի Իգարաշիի հետ։ Մոկոնան հիմնականում նախագծում է իգական սեռի կերպարներին, իսկ Նեկոյը` տղաներին և ոգիներին։ Մոկոնայի համար ոգեշնչման ախբյուր է հանդիսացել չեխ նկարիչ Ալֆոնս Մուխան։
Չնայած «xxxՀոլիք»-ը և «Ցուբասա․ Պահեստային Քրոնիկաներ»-ը միմյանց հետ կապված են, յուրաքանչյուրն առանձին, լավ զարգացող պատմություն է, և CLAMP-ը խուսափում է դրանց ընդհանրությունները հաճախակի դրսևորելուց։ CLAMP-ը ցանկանում էր 2 գլխավոր հերոսներ ունենալ 2 տարբեր մանգաներում, յուրաքանչյուրին անհատականություններ ու տարբեր արտաքին տալով։ Միևնույն ժամանակ վերջում այդ երկու կերպարները դուրս կգան միևնույն մարդը և ստիպված կլինեն տարբեր ուղիներ ընտրել։ Քանի որ «Ցուբասա․ Պահեստային Քրոնիկաներ»-ում ավելի շատ են կենտրոնանում իրադարձություններով հարուստ տեսարանների վրա, ստեղծող խումբը երբեմն ստիպված էր լինում դադարներ առնել «Հոլիք»֊ը տպագրելուց կամ էլ այնպիսի պատմություններ հորինել, որ երկու գործերի միջև եղած կապը միշտ առկա լիներ։
2010 թվականի ապրիլին խումբը հայտարարեց, որ «Հոլիք»֊ը մտածածից ավելի երկար է ձգվում, ինչը որոշ գործեր հետաձգել է տալիս։ Մանգայի հրատարակման ավարտից հետո խումբը որոշեց, որ դա ավելի շուտ «xxxՀոլիք Րո»-ի ավարտն էր, քանի որ նրանց կարծիքով այդ պատմությունն արդեն ավարտվել էր։ Նրանք ցանկանում էին ընթերցողին հասցնել այն միտքը, որ Վատանուկիի` խանութում մնալու որոշումը, որքան էլ տխուր թվա, այնուամենայնիվ երջանկաբեր է Վատանուկիի համար։
Հանդիսատեսի արձագանքը վերջին գլխին CLAMP-ին գոհացրեց, որովհետև Վատանուկիի հնարավոր ամենալավ ապագան քննարկելիս նրանք նույնպես մտածում էին հենց Վատանուկիի երջանկության մասին։
Թեմաները
Ինչպես արդեն հուշում է վերնագիրը, մանգան պատմում է սովորություններից կախվածության մասին։ Այս կախվածությունները տարածվում են գերբնական տարածություններ, որոնք իրական հասարակության զուգահեռ շերտերն են։ Վատանուկիի խնդիրը` կապված ոգիների կողմից շարունակ հետապնդվելու հետ, կարող է համեմատվել նորմալ մարդու այն զգացողության հետ, երբ նա վախենում է` կարծելով, թե ինչ-որ մեկն իրեն անընդհատ հետևում է։
Մանգան գրելիս CLAMP-ը մեծ կարևորություն է տալիս ամեն մի բառի։ Յուկոյի խոսքերը մեծ ազդեցություն են ունենում մյուս հերոսների վրա այն բանի շնորհիվ, թե ինչքան ուղիղ, շիտակ և վստահորեն է նա այդ ամենն ասում։ Սկզբի գլուխներից մեկում, երբ Յուկոն փորձում էր ազդել համացանցից կախվածության մեջ գտնվող կնոջ վրա` անվանելով նրա ամուսնուն և երեխային «ուրիշ մարդիկ», Յուկոն դիմում է անհատապաշտության փիլիսոփայությանը և ստուգում հաճախորդի ներքին ուժը։
Ի տարբերություն Յուկոյի` մեկ այլ հաճախորդ սովոր էր ստել, ինչը նրա անհաջողությունների պատճառն է դառնում։
Լիամետրաժ Ֆիլմը
I.G. ընկերությունը 2005 թվականի օգոստոսի 20-ին թողարկեց անիմացիոն ֆիլմը, որի սերիաները անվանվեցին xxxՀոլիք․ Ամռան գիշերվա երազը (xxxHOLiC 真夏ノ夜ノ夢): DVD տարբերակը լույս տեսավ 2006 թվականի նոյեմբերի 24-ին։
Ֆիլմում Յուկոն մի կնոջ կողմից խնդրանք է ստանում` օգնելու նրան վերադառնալ իր առանձնատուն, որը նրան ներս չի թողնում։ Յուկոն ասում է, որ քանի որ Վատանուկին է հաճախորդին բերել իրենց մոտ, ուրեմն` հենց նա էլ կիրագործի կնոջ ցանկությունը։ Յուկոն ուղարկում է Վատանուկիին և Դոումեկիին կնոջ հետ։ Յուկոն նույնպես միանում է նրանց, որովհետև նույն նամակով շատ այլ հայտնի կոլեկցիոներներ հրավիրել են նրան այդ առանձնատուն, որը լի է տարօրինակ սենյակներով և առեղծվածային տառերով, որոնք տանտիրոջ փոխարեն ասում էին հյուրերին` ինչ անեն։
Անիմե հեռուստասերիալը
Անիմե ադապտացիան թողարվել է Production I.G.-ին։ Առաջին եթերաշրջանը լույս է տեսել Ճապոնիայում Tokyo Broadcasting System (TBS) ալիքով` սկսած 2006 թվականի ապրիլի 6-ից։ Այն ավարտվել է նույն տարվա սեպտեմբերի 28-ին` ընդհանուր 24 էպիզոդով։ Երկրորդ եթերաշրջանը, որը կոչվում է «xxxՀոլիք․ Շարունակություն» (xxxHOLiC 継), լույս տեսավ նույն հեռուստաալիքով` սկսած 2008 թվականի ապրիլի 3-ից, և ավարտվեց նույն տարվա հունիսի 26-ին` ընդհանուր 13 էպիզոդով։ Երկրորդ եթերաշրջանում կերպարները չեն փոխվում։
Առաջին եթերաշրջանի DVD տարբերակը թողարկվեց 2007 թվականի հուլիսի 26-ից 2008 թվականի փետրվարի 21-ը` պարունակելով ութ հատոր։ Երկրորդ եթերաշրջանը թողարկվեց յոթ հատորով՝ 2008 թվականի հունիսի 25-ից դեկտեմբերի 17-ի ընթացքում։
Ե´վ ֆիլմը, և´ անիմե-սերիալը նկարել է Ցուտոմու Միզուշիման։ Հեռուստասերիալի գործադիր պրոդյուսերն է CLAMP-ի տնօրեն Ագեհա Օկավան։
Հեռուստասերիալը
2012 թվականի սեպտեմբերի 7-ին հայտարարվեց, որ մանգայի հիման վրա նկարահանվելու է նաև հեռուստասերիալ, որը եթեր դուրս կգա 2013 թվականի փետրվարի 24-ից WOWOW ալիքով։ Յուկոյի դերը կատարում է Ան Վատանաբեն, իսկ Վատանուկիի դերը` Շոտա Սոմետանին։ Օփենինգը Սուգա Շիկաոյի «Այտայ» երգն է։ Ռեժիսորը Կեյսուկե Տոյոշիման է։
Սերիալը բաղկացած է 8 էպիզոդից։ Սերիաները խմբավորվել են DVD և Blu-ray ձևաչափերով 2013 թվականի նոյեմբերի 6-ին։
Օրիգինալ վիդեո անիմացիաները (OVA)
Երկու DVD-ից բաղկացած OVA-ն նույնպես թողարկվել է Production I.G.-ի կողմից` xxxHOLiC Shunmuki (ճապ.` xxxHOLiC 春夢記, բառացի` «xxxHOLiC Ամառային երազների ժամանակագրությունը) վերնագրով։ Առաջին DVD-ն թողարկվել է 2009-ի փետրվարի 17-ին` ճապոներեն մանգայի 14-հատորյակի հետ միասին, իսկ երկրորդը` 2009-ի հունիսի 26-ին` 15-րդ հատորի հետ։ Պատմվում է նրա մասին, թե ինչպես է Հարուկա Դոումեկին ասում Վատանուկիին և Դոումեկիին գտնել 4 առարկաներ, որ Վատանուկիին կտանեն Երազների աշխարհը։
Մյուս OVA-ն, որի անունն էր xxxHolic Rō, լույս է տեսել 17-րդ հատորի հետ 2010-ի ապրիլի 23-ին։ Դրա պատմությունը սկսվում է Յուկոյի մահից հետո, երբ Վատանուկին դառնում է խանութի նոր տերը։ xxxHolic: Rō Adayume (ճապ.` ×××HOLiC・籠 あだゆめ, բառացի` «xxxHolic Վանդակ, եսասիրական երազանքը») անունով OVA-ն թողարկվել է 2011-ի մարտի 9-ին` ներառելով հատուկ հրատարակված 19-րդ հատորյակը։ Պատմվում է, թե ինչպես է Վատանուկին ականատես լինում Դոումեկիի կյանքի տարբեր հատվածներին` ներառյալ մանկությունը և սերիաներում ցույց տրված դեպքերը։
Այլ
Նիշիո Իշշինը գրել է լայթ նովել՝ «xxxՀոլիք․ ՈւրիշաՀոլիք Լենդոլթ֊Րինգ Աէրոզոլ (×××HOLiC アナザーホリック ランドルト環エアロゾル), որը հրատարակվել է Ճապոնիայում 2006 թվականի օգոստոսի 1-ին։ Այն 4 պատմություն է պարունակում, որոնցից առաջինը սերիալի առաջին գլխի ադապտացիան է։ Ներառված է նաև նոր, օրգինալ արթ-աշխատանք՝ CLAMP-ի կողմից։ Դել Րեյը հրատարակեց անգլերեն տարբերակը 2008 թվականի օգոստոսի 28-ին։
Ճապոնիայում հրատարակվել են մի շարք ֆանբուքեր։ Առաջինը, որ կոչվում է «Գեքիյոբան ×××Հոլիք Պաշտոնական Ֆանբուք» (劇場版 ×××HOLiC OFFICIAL FANBOOK) լույս է տեսել 2005 թվականի օգոստոսի 17-ին։
«×××HOLiC Extra Official Guide»-ը հրատարակվել է 2006 թվականի մայիսի 17-ին։ Այնտեղ տեղեկություններ են անիմե-ադապտացիայի վերաբերյալ։ 2011 թվականի մարտի 17-ին Քոդանշան հրատարակում է մեկ այլ ուղեցույց, որ կոչվում է «×××Հոլիք․ Լիարժեք Գիր» (×××HOLiC全書):
2007 թվականի օգոստոսի 9-ին, Marvelous Entertainment-ի արկածային խաղ է խաղ է թողարկում Ճապոնիայում՝ PlayStation 2-ի համար։
Արձագանքները
Մանգայի 13-րդ հատորը 2008 թվականին զբաղեցրել է Ճապոնիայի 50 ամենավաճառվող մանգաների շարքում 43-րդ հորիզոնականը։ 2014 թվականին հրատարակչությունը հայտարարեց, որ մանգան 12.7 միլիոն օրինակ ունի տպագրելու։
Հյուսիսային Ամերիկայում վաճառքը նույնպես հաջող է։ Առաջին հատորը Նիելսեն Բուքսքանի բեսթսելլերների ցուցակում առաջին շաբաթվա ընթացքում զբաղեցրել է 6-րդ հորիզոնականը։ 2009 թվականին` իր թողարկումից կարճ ժամանակ անց, 13-րդ հատորը զբաղեցրել է 6-րդ հորիզոնականը «The New York Times»-ի լավագույն վաճառվող մանգաների ցուցակում։ Նույն ամսագրի համաձայն` Հոլիքը ԱՄՆ-ում այդ տարվա ամենավաճառված մանգան է։ Mania Entertainment's-ի «2005 թվականի լավագույն մանգա» մրցանակաբաշխության ժամանակ Հոլիքը «Best Mature» անվանակարգում հաղթող է ճանաչվել։
Քննադատների արձագանքը
Active Anime-ից Հոլի Էլինգվուդը, դիտարկելով դեպքերը` սկսած 15-րդ հատորից, անվանում է դրանք «ողբերգական, ոգեշնչող և շունչը կտրվելու չափ տխուր»` հավանելով հատկապես այն, թե ինչպես է բացահայտվում Յույոյի ճակատագիրը և մտահոգվելով, թե դա ինչպիսին կլինի։ Կարլո Սանտոսը նշում է, որ սերիաները շարունակում են գրավիչ լինել այն պատճառով, որ Վատանուկին փոխարինում է Յույոյին, իսկ 16-րդ հատորը համարում է «փորձ` ոտքի կանգնելու մեծ կորուստից հետո, ինչը ավելի ոգեշնչող է»։ Մեթյու Ալեքսանդրը ավելի քննադատաբար մոտեցավ այս դեպքերին` համարելով դրանք «լրջագույն ձանձրույթ» Յուկոյի կորստի և զվարճանքի բացակայության համար։ Ավելին, նա մեջբերում է Յուկոյի անհետացումն ու հետագա մահը, որ չեն բացատրվում Հոլիքում, այլ պարզ են դառնում միայն Tsubasa-ի ընթերցողներին։ Նկարազարդումը գովեստի արժանացավ «ցնցող ուրվագծերի և ձևվածքների համար, որ վերածվել են պատկերների», ինչպես նաև հիշվող և տպավորիչ կերպարների համար։ Միևնույն ժամանակ, այն քննադատվել է «պակաս ծանրակշիռ լինելու համար, քան Tsubasa-ում է», քանի որ որոշ էջերում հետնանարը բացակայում է, չնայած Մայքլ Արոնսոնը` Manga Life-ից, համարում է, որ այդ բացթողումները լրացվում են մանրուքների կառուցվածքի հաշվին։
Անիմե ադապտացիան հակասական ընդունելության արժանացավ տարբեր հրատարակչությունների կողմից. այսպես, Անիմե Նյուզ Նեթվորքից Քեյսի Բրիենզան նշել է, որ առաջին սեզոնը հավատարիմ է մնացել օրիգինալ տարբերակին։ Այնուամենայնիվ, նա նկատել է, որ որոշ լուսագրեր առաջին էպիզոդներում շփոթեցնող են, ինչը ստիպում է մարդկանց փոխարենը դիտել անգլերեն դաբբերով տարբերակը։ Առաջին սեզոնի ընդհանուր դիտումից հետո Կարլո Սանտոսը որոշակի բացթողումներ է գտել` կապված անիմացիայի չկանխամտածված կերպով «գերդեֆորմացված» հատվածների հետ, երբ հերոսների վերջույթները չափից երկար են դառնում։ Նա նաև քննադատում է որոշ սերիաների պատմությունները, որոնք «չեն ստացվել» այն պրիմիտիվ հարցերի պատճառով, որոնք նրանցում քննարկվում են։ Հոլլի Էլինգվուդը համարում է սերիաները «իսկական երևակայության թռիչք»` գերբնականի և զվարճանքի համադրության շնորհիվ։ Նշելով անիմացիայի որակը` նա համարում է, որ յուրաքանչյուր կերպար ինքնատիպ է, իսկ անիմացիոն բացթողումներն էլ` զվարճալի։ Քրիս Բեվերիջը խառը կարծիք է հայտնել անիմացիայի վերաբերյալ` համաձայնելով, որ կերպարների դիզայնի մեջ բացթողումներ կան, ինչպես նաև հետնանկարն է վատ մտածված, բայց ամեն դեպքում հավանելով անիմացիան` եզրակացնելով, որ «վիզուալ դիզայնի հետ կապված ամեն ինչ շատ գրավիչ է»։ Նրան նաև գոհացնում է էպիզոդիկ ձևաչափը և սերիաներում բարու և չարի միջև հավասարակշռության դրսևորումը։
Տալաչևո
Տալաչևո (Талачево, Талас), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 970 մարդ։
Ֆուտբոլային լիգայի գավաթ 1987-88
Ֆուտբոլային լիգայի գավաթ 1987-88, Ֆուտբոլային լիգայի գավաթի 28-րդ խաղարկությունն է, որում հաղթեց «Լյուտոն Թաուն» ֆուտբոլային ակումբը։
Տալաչևո
Արտաքին հղումներ
Կատեգորիա:Ռուսաստանի գյուղեր Կատեգորիա:1669 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Ֆուտբոլային լիգայի գավաթ 1987-88
Կատեգորիա:Ֆուտբոլային լիգայի գավաթ Կատեգորիա:1987 ֆուտբոլում Կատեգորիա:1988 ֆուտբոլում
Ֆուտբոլային լիգայի գավաթ 1988-89
Ֆուտբոլային լիգայի գավաթ 1988-89, Ֆուտբոլային լիգայի գավաթի 29-րդ խաղարկությունն է, որում հաղթեց «Նոթինգհեմ Ֆորեստ» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1988 ֆուտբոլում Կատեգորիա:1989 ֆուտբոլում
Ագնեսա Խամոյան
Ագնեսա Խամոյան, Հայաստանի Հանրապետության Ազգային Ժողովի 8-րդ գումարման պատգամավոր, լրագրող-քաղաքական մեկնաբան ։
Կենսագրություն
Ագնեսա Խամոյանը ծնվել է 1990 թվականի հոկտեմբերի 19-ին Դավթաշեն գյուղում։
2010-2018 թվականներին աշխատել է «Երկիր» օրաթերթում և yerkir.am կայքում ։ 2013-2018թթ. եղել է yerkir.am կայքի գլխավոր խմբագիրը։ Եղել է Հանրային հեռուստաընկերության «Օրակարգից դուրս» հաղորդման հաղորդավարը։ Հաղորդում է վարել նաև «Երկիր մեդիա» հեռուստաընկերությունում։
2018 թվականից մինչև 2021 թվականի մայիսը հանդիսացել է 5-րդ ալիք հեռուստաընկերության «Հարցազրույց» հաղորդման հեղինակ-հաղորդավարը ։
Քաղաքական գործունեություն
Ագնեսա Խամոյանը 2021 թվականի հունիսի 20-ի ՀՀ Ազգային ժողովի արտահերթ ընտրություններին ընտրվել է Ազգային ժողովի պատգամավոր Հայաստան դաշինքի ընտրական ցուցակով ։
Ծանոթագրություններ
Կատեգորիա:ՀՀ ԱԺ 8-րդ գումարման պատգամավորներ Կատեգորիա:Հայ լրագրողներ Կատեգորիա:Հայ հաղորդավարներ
Սիս Վոժ (Պրուպտայի վտակ)
Սիս Վոժ (Сысь-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պրուպտա գետի ձախ ափին՝ 143 կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վլադիմիր Ռիբակ
Վլադիմիր Վասիլևիչ Ռիբակ (Володимир Васильович Рибак, ), ուկրաինացի պետական և քաղաքական գործիչ։ Ուկրաինայի Գերագույն ռադայի նախագահ (2012-2014 թվականներ), Ուկրաինայի փոխվարչապետ (2007 թվական), Ուկրաինայի շինարարության, ճարտարապետության և բնակարանային-կոմունալ տնտեսության նախարար (2006-2007 թվականներ), Ուկրաինայի III, IV, V, VI, VII գումարումների ժողովրդական պատգամավոր։ Դոնեցկի քաղաքային ղեկավար (1993-2002 թվականներ)։
«Ռեգիոնների» կուսակցության հիմնադիրներից մեկը։ Եղել է կուսակցության ղեկավարություն տարբեր պաշտոններում։
Վաղ տարիներ
Ծնվել է 1946 թվականի հոկտեմբերի 3-ին Ստալինոյում (այժմ՝ Դոնեցկ)։ 1961-1965 թվականներին սովորել է Յասինովատի շինարարական տեխնիկումում։ 1966 թվականի փետրվարից մինչև 1968 թվականի հունիսը ծառայել է Խորհրդային բանակում՝ Մոսկվայի ռազմական օկրուգի 44096 զորամասում։ Զորացրվելուց հետո սովորել է Դոնեցկի պետական համալսարանում «տնտեսագիտություն» մասնագիտությամբ։ Տնտեսական գիտությունների դոկտոր։
Աշխատանքային գործունեություն
1968 թվականի օգոստոսից մինչև 1972 թվականի հուլիս՝ Դոնեցկի № 565 շինարարական վարչության վարպետ։ 1972 թվականի հուլիսից 1975 թվականի դեկտեմբեր՝ № 8 շինվարչության արտադրատեխնիկական բաժնի պետ։ 1975 թվականի դեկտեմբերից մինչև 1976 թվականի հունվարը եղել է № 8 շինվարչության ինժեներ։ 1976 թվականի հունվարից մինչև հուլիս՝ «Սանտեխելլեկտրոմոնտաժ» տրեստի № 5 շինարարական վարչության գլխավոր ինժեներ։ 1976 թվականի հուլիսից մինչև սեպտեմբեր Դոնեցկի № 2 հատուկ գնդի պլանային-արտադրական բաժնի պետի տեղակալ։